

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**12.10.2017 - proiect**

Ca urmare a solicitării de emitere a acordului de mediu adresată de COMUNA NIMIGEA,cu sediul înlocalitatea Nimigea, str. Principală, nr. 1, comuna Nimigea, județul Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 8.793/28.07.2017, ultima completare la nr. 11.528/11.10.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.10.2017, că proiectul: *Modernizarea infrastructurii rutiere agricole în comuna Nimigea, județul Bistrița-Năsăud,* propus a fi amplasat în comuna Nimigea, extravilan, județul Bistrița-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2, punctul 10, lit.e), construirea drumurilor, altele decât cele prevăzute în anexa 1 și la punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*b) proiectul prevede:*

*- suprafața totală ocupată definitiv de proiect este de 7,5156 ha, în intravilanul și extravilanul comunei Nimigea;*

*- lungimea totală a tronsoanelor de drumuri agricole de exploatație propuse modernizării este de 12,526 km, cu o lățime a platformei cuprinsă între 3,50 m și 5,00 m, conform tabelului de mai jos:*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Nr. crt*** | ***Denumire*** | ***Lungime [m]*** | ***De la... [km]*** | ***Pâna la... [km]*** | ***Parte carosabilă [m]*** | ***Acostamente [m]*** | ***Platforma [m]*** |
|
| *1* | *Drum agricol de exploatatie În Dos* | *1250.00* | *0+000.00* | *1+250.00* | *3.00* | *2 x 0,50* | *4.00* |
| *2* | *Drum agricol de exploatație Mogoșeni-Florești-Tăure* | *4735.00* | *0+000.00* | *4+735.00* | *3.00* | *2 x 0,50* | *4.00* |
| *3* | *Drum agricol de exploatație Mogoșeni-Florești-Tăure-NEELIGIBIL* | *130.00* | *4+735.00* | *4+865.00* | *3.00* | *2 x 0,50* | *4.00* |
| *4* | *Drum agricol de exploatație Mintiu Tăure - NEELIGIBIL*  | *308.00* | *0+000.00* | *0+308.00* | *3.00* | *2 x 0,50* | *4.00* |
| *5* | *Drum agricol de exploatație Mintiu Tăure* | *3532.00* | *0+308.00* | *3+840.00* | *3.00* | *2 x 0,50* | *4.00* |
| *6* | *Drum agricol de exploatație Mintiu Tăure - NEELIGIBIL*  | *58.00* | *3+840.00* | *3+898.00* | *3.00* | *2 x 0,50* | *4.00* |
| *7* | *Drum agricol de exploatație Mititei-Idieci* | *1100.00* | *0+000.00* | *1+100.00* | *2.75* | *2 x 0.375* | *3.50* |
| *8* | *Drum agricol de exploatație Drumul Balastierei* | *905.00* | *0+000.00* | *0+905.00* | *4.00* | *2 x 0,50* | *5.00* |
| *9* | *Drum agricol de exploatație Podurile din Jos* | *435.00* | *0+000.00* | *0+435.00* | *3.00* | *2 x 0,50* | *4.00* |
| *10* | *Drum agricol de exploatație Podurile din Jos - NEELIGIBIL*  | *73.00* | *0+435.00* | *0+508.00* | *3.00* | *2 x 0,50* | *4.00* |
| ***TOTAL*** | *12.526* |  |  |  |  |  |

*- sectoarele neeligibile sunt situate în intravilanul localităților astfel ele se vor realiza de către beneficiar, de asemenea trecerea la nivel cu calea ferată de pe Drum agricol de exploatație Mogoșeni-Florești-Tăure va fi realizată de către beneficiar;*

*- pe aceste drumuri agricole de exploatație se vor realiza platforme de încrucișare cu lățimea de 2,50 m din aproximativ 250 in 250 m, acolo unde platforma existentă permite acest lucru;*

*- sistemul rutier va include:*

 *- pe drumurile cu sistem rutier nou: Drum agricol de exploatație În Dos, Drum agricol de exploatație Mogoșeni-Florești-Tăure, Drum agricol de exploatație Mintiu Tăure, Drum agricol de exploatație Mititei-Idieci:*

 *- covor asfaltic BA16 - 6 cm;*

 *- strat de baza din piatra spartă - 15 cm;*

 *- strat de fundație din balast - 25 cm;*

 *- strat de formă din refuz de ciur - 20 cm;*

 *- pe drumurile cu sistem rutier existent:*

*Drum agricol de exploatație Drumul Balastierei:*

 *- covor asfaltic BA16 - 6 cm;*

 *- strat de bază din piatră spartă - 15 cm;*

 *- strat de fundație din balast - 10 cm;*

 *- pietruire existentă - 40 cm;*

*Drum agricol de exploatatie Podurile din Jos:*

 *- covor asfaltic BA16 - 6 cm;*

 *- strat de bază din piatră spartă - 15 cm;*

 *- strat de fundație din balast - 25 cm;*

 *- pietruire existentă - 20 cm;*

*- în zonele în care patul drumului este necorespunzător se va prevedea și un substrat de fundație din balast pentru îmbunătățirea portanței patului drumului, asigurarea capacității portante și protecția la înghet - dezgheț;*

*- în zonele în care pietruirea existentă nu este suficientă se va completa cu balast până la realizarea stratului de fundație de 45 cm;*

*- acostamentele vor avea structura următoare:*

 *- 20 piatră spartă;*

 *- variabil balast;*

*- apele pluviale vor fi colectate în șanturi trapezoidale din beton, rigole triunghiulare din beton și șanțuri trapezoidale de pământ și vor fi conduse în lungul drumului către emisar;*

*- pentru asigurarea continuității scurgerii apelor se vor decolmata podețele existente, unde este cazul se vor amplasa unele noi, iar cele subdimensionate se vor înlocui cu podețe tubulare noi;*

*- toate intersecțiile și accesele la proprietăți vor fi racordate la cotele proiectate ale drumului astfel încât accesul la și de la acestea în drum să se facă cu ușurință;*

*- drumurile laterale se vor amenaja cu același sistem rutier ca cel de pe drumurile de exploatație agricolă, pe o lungime de 25 m și o lățime de 4,00 m de la intersecție și li se vor amenaja șanțurile pe această lungime, prin decolmatare;*

*- la drumurile laterale se vor prevedea podețe tubulare pentru realizarea continuității șanțurilor;*

*- pe Drumul agricol de exploatatie Mititei-Idieci, între km 0+065–0+220, pe partea dreaptă se va realiza zid de sprijin din beton iar pe partea stângă parapet metalic;*

*- pentru trecerea la nivel cu calea ferată 416 Dej - Ilva Mică se propun pentru realizare lucrări de înlocuire a dalelor din beton interioare și exterioare existente cu dale de beton noi, montarea de parapeți metalici de tip semigreu pe o lungime totală de 24 m, montarea de indicatoare rutiere de prioritate;*

*c) deşeurile de construcție și deșeurile menajere vor fi transportate şi depozitate prin relaţie contractuală cu operatorul de salubritate, iar deșeurile de materiale vor fi valorificate prin societăți autorizate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul nu are impact cumulativ cu alte proiecte din zonă;*

*f) dintre resursele naturale se vor utiliza apă și agregate naturale (nisip, pietriș), în etapa de realizare a investiției;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul solicitării de obținere a acordului de mediu a fost mediatizat prin afişare la sediul Primăriei Comunei Nimigea, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat pe limita și în aria naturală protejată ROSCI0393 Someșul Mare (Drumul agricol Mogoșeni-Florești-Tăure) și pe limita ariei naturale protejate ROSCI0393 Someșul Mare (Drumul agricol Drumul Balastierei);*

*b) Situl Natura 2000 Someșul Mare ROSCI0393 are o suprafață totală de 526,3 ha și a fost declarat pentru conservarea unor habitate naturale de tip Păduri dacice de fag (Symphyto-Fagion) și protejarea următoarelor specii importante din ihtiofaună:*

 *- specii de mamifere: 1355 Lutra lutra (vidra);*

 *- specii de amfibieni și reptile: 1193 Bombina variegata, 1188 Bombina bombina, 1220 Emys orbicularis;*

 *- specii de pești: 1134 Rhodeus sericeus amarus, 1130 Aspius aspius, 1122 Gobio uranoscopus, 1124 Gobio albipinnatus, 2511 Gobio kessleri, 1146 Sabanejewia aurata.*

*Proiectul ocupă un procent de 1,4285 % din suprafața totală a sitului.*

*c) s-a obținut avizul favorabil de la Agenția Națională pentru Arii Naturale Protejate, nr. 219/10.10.2017, cu următoarele condiții:*

 *- măsuri de evitare, reducere sau ameliorare a impactutui semnificativ asupra mediului, defrișări minime;*

 *- se va aplica un management corespunzător al gestiunii deșeurilor astfel încât acestea să nu fie depozitate necontrolat;*

 *- în cazul scurgerilor accidentale de produse petroliere se vor aplica imediat substanțe absorbante;*

 *- organizarea de șantier nu va fi amplasată în apropierea cursurilor de ape;*

 *- respectarea cu strictețe a limitelor și suprafețelor destinate organizării de șantier;*

 *- titularut proiectului, Primăria Nimigea, va instrui personalul care va executa lucrările, asupra faptului că amplasamentul proiectului este situat în aria naturală protejată R0SCI0393 Someșul Mare, asupra importanței desemnării acesteia, astfet încât să se asigure obiectivele de conservare ale ariei;*

 *- se interzic distrugerea, arderea și tăierea vegetației ierboase și lemnoase precum și folosirea tratamentelor chimice în interiorul și în vecinătatea (100 m) habitatelor frecventate de speciile de interes comunitar;*

 *- titularul proiectului va instrui personalul asupra faptului că sunt interzise: orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*d) din analiza listei de control pentru etapa de încadrare privind evaluarea adecvată nu rezultă un impact semnificativ al proiectului asupra sitului Natura 2000 ROSCI0393 Someșul Mare, deoarece:*

*• obiectivul nu este în legătură directă cu speciile şi habitatele pentru care a fost declarat situl şi nu are efecte semnificative asupra sitului;*

*• prin lucrările propuse şi prin respectarea măsurilor preventive şi de protecţia factorilor de mediu propuse, nu va fi afectată suprafaţa habitatelor, nu se va fragmenta habitatul şi nu vor fi afectate speciile de interes comunitar pentru care a fost desemnat situl;*

*• realizarea proiectului nu conduce la o deteriorare semnificativă sau pierderea totală a unor habitate naturale de interes comunitar;*

*• proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*

*• proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale ş.a;*

*• proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

7. *Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8.* *La refacerea zonelor afectate de activităţile de construire se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*10. Echipele care vor efectua lucrările vor fi instruite cu privire la existenţa Sitului Natura 2000 în zona de execuţie a lucrărilor şi asupra măsurilor şi responsabilităţilor privind protecţia acestuia; în timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

*11. Se vor respecta normele tehnice legale pentru lucrările care se vor realiza pe raza ariilor naturale protejate.*

*În scopul conservării habitatelor şi speciilor de interes comunitar din zona de implementare a proiectului se interzice:*

 *- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

 *- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

 *- deteriorarea şi/sau distrugerea locurilor de reproducere, de odihnă ori de hrănire;*

 *- tăierea de arbori și afectarea sub orice formă a vecinătăţilor amplasamentului analizat atât în timpul perioadei de construcţie cât şi în timpul funcţionării obiectivului;*

 *- folosirea erbicidelor, pesticidelor, amendamentelor, îngrăşămintelor chimice sau oricărei substanţe chimice persistente, precum şi a atractanţilor;*

 *- incendiile de vegetaţie;*

 *- abandonarea de resturi menajere sau alte deşeuri în zona de implementarea a proiectului şi în vecinătatea acestuia;*

 *- desecarea zonelor umede, drenarea sau acoperirea ochiurilor de apă temporare şi/sau permanente;*

 *- efectuarea de lucrări pe timpul nopţii şi în perioade cu ploi abundente;*

 *- deversarea apelor uzate menajere şi/sau rezultate în perioada de construire, pe sol şi/sau în ape;*

 *- se interzice orice fel de intervenție asupra cursului de apă din vecinătate;e*

*- se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi;*

*- nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.*

*12. Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

* *Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania;*
* *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;*

*13. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Cornelia Vrăsmaș